Uitstekende besigheidsgeleentheid in Uberskillz se super-apps | Maroela Media
Daar is tans nagenoeg 2 000 ondernemings wat reeds op die SkillzTrader-platform aangesluit het, met 30 000 verbruikers op die SkillzFinder-platform – sedert Mei 2020.
Om die maatskappy se beplande advertensieveldtog te kan finansier om die ledetal op beide platforms te verhoog, bied Uberskillz 'n hoogs aantreklike beleggingsgeleentheid aan. Vir 'n lae kapitaaluitleg kan beleggers 'n herhalende inkomste uit hierdie besigheidsmodel geniet.
Die mikpunt is om teen die middel van 2021 minstens 100 000 ondernemings op SkillzTrader te registreer. "Ons mikpunt is baie realisties omdat ons dit deur spesifieke strategiese vennootskappe gaan dryf," sê Corne Kooiman, die uitvoerende bestuurder.
"Suid-Afrika het meer as 2,2 miljoen klein-, mikro- en medium-ondernemings (KMMO's) en ons voorsien 'n inskrywing van minstens 10% van dié ondernemings teen die einde van 2021. Dit beteken dat ons minstens 250 000 gebruikers op elkeen van die platforms kan verwag. Ons vennootskappe sal die toeganklikheid tot subskripsies verbreed om seker te maak dat ondernemings verder bevoordeel word."